18.

Az 56c. cikket követően a szöveg a következő 16. szakasszal egészül ki: „16. szakasz Az InvestEU Alap által támogatott pénzügyi termékekben foglalt támogatás 56d. cikk Hatály és közös feltételek (1) Ez a szakasz az InvestEU Alap által támogatott olyan pénzügyi termékekben foglalt támogatásra alkalmazandó, amelyek támogatást nyújtanak a végrehajtó partnereknek, a pénzügyi közvetítőknek és/vagy a végső kedvezményezetteknek. (2) A támogatás a Szerződés 107. cikkének (3) bekezdése szerint összeegyeztethető a belső piaccal, és mentesül a Szerződés 108. cikkének (3) bekezdésében előírt bejelentési kötelezettség alól, feltéve, hogy teljesülnek az I. fejezetben, az e cikkben, valamint az 56e. vagy 56f. cikkben meghatározott feltételek. (3) A támogatás megfelel az [InvestEU Alapról szóló] rendeletben [hivatkozás] és az InvestEU iránymutatásban [hivatkozás] meghatározott valamennyi alkalmazandó feltételnek. (4) Az InvestEU Alap által támogatott bármely pénzügyi termék keretében a végső kedvezményezettnek nyújtott teljes kintlévő finanszírozásra – amennyiben az támogatást tartalmaz – az 56e. és 56f. cikkben meghatározott felső határértékek alkalmazandók. A felső határértékeket az alábbiak szerint kell alkalmazni: a) az 56e. cikk (2) és (3) bekezdésének, az 56e. cikk (4) bekezdése a) pontja i. alpontjának, az 56e. cikk (5) és (6) bekezdésének, az 56e. cikk (7) bekezdése a) és b) pontjának, valamint az 56e. cikk (8) bekezdésének hatálya alá tartozó támogatások esetében projektenként; b) az 56e. cikk (4) bekezdése a) pontja ii. és iii. alpontjának, az 56e. cikk (7) bekezdése d) pontjának, az 56e. cikk (9) bekezdésének és az 56f. cikknek a hatálya alá tartozó támogatások esetében végső kedvezményezettenként. (5) Nem nyújtható támogatás a pénzügyi közvetítők meglévő portfólióinak refinanszírozása vagy a pénzügyi közvetítők meglévő portfólióira vonatkozó garanciák formájában. 56e. cikk Az InvestEU Alap által támogatott pénzügyi termékekben foglalt támogatásokra vonatkozó feltételek (1) Az InvestEU Alap által támogatott pénzügyi termék keretében a végső kedvezményezettnek nyújtott finanszírozás megfelel: a) a (2)–(9) bekezdés valamelyikében meghatározott feltételeknek; valamint b) amennyiben a finanszírozást kölcsön formájában nyújtják a végső kedvezményezettnek, a finanszírozás kamatlába megfelel legalább a kölcsön nyújtása idején alkalmazandó referencia-kamatláb alapkamatlábának. (2) A transzeurópai digitális konnektivitási infrastruktúrára irányuló támogatás megfelel a következő követelményeknek: a) általános kumulatív feltételek: i. a projekt az (EU) …/… rendelet (CEF2 rendelet) hatálya alá tartozó digitális konnektivitási infrastruktúrával kapcsolatos, közös érdekű projekt; ii. az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg projektenként a 100 millió EUR-t; iii. a kedvezményezett az elszámolható költségek legalább 25 %-ára kiterjedő pénzügyi hozzájárulást biztosít saját forrásaiból vagy külső finanszírozás igénybevételével, minden állami pénzügyi támogatástól mentes formában. Másik lehetőségként, amennyiben az ilyen külső finanszírozást különböző finanszírozási forrásokat ötvöző beruházási platformon keresztül nyújtják, e feltétel helyébe a magánberuházás 30 %-ának egy ilyen platformban való megléte lép; iv. az infrastruktúra kiépítésére vonatkozóan csak az (EU) …/… rendelet (CEF2 rendelet) szerinti elszámolható beruházási költségek számolhatók el; v. a projektet az (EU) …/… rendelettel (CEF2 rendelet) összhangban választják ki a következők szerint: i) közösen elfogadott befektetési iránymutatások alapján az Európai Bizottság által kinevezett független pénzügyi közvetítő által; ii) egyértelmű, átlátható és megkülönböztetésmentes kritériumokon alapuló versenyeztetéses ajánlattételi eljárás keretében az Európai Bizottság által; vagy iii) az Európai Bizottság által kinevezett független szakértők által; vi. a projekt olyan konnektivitási képességeket tesz lehetővé, amelyek meghaladják a meglévő jogi kötelezettségekhez kapcsolódó követelményeket, például a frekvenciaengedélyben foglaltakat; vii. a projekt az 52. cikk (5) és (6) bekezdésével összhangban tisztességes, észszerű és megkülönböztetésmentes feltételek mellett biztosítja a harmadik felek nyílt nagykereskedelmi hozzáférését, az átengedést is beleértve; e cikk alkalmazásában valamely projekt fizikai átengedés helyett kínálhat egyenértékű virtuális átengedést, ha a virtuális hozzáférési terméket valamely tagállam nemzeti szabályozó hatósága vagy a Bizottság a fizikai átengedéssel egyenértékűnek ismeri el; viii. a projekt az alábbi b) albekezdésben meghatározott projektkategóriák valamelyikébe tartozik, és teljesíti a vonatkozó különös feltételeket; b) különös feltételek: i. a legalább 1 Gbps szimmetrikus letöltési és feltöltési sebességet biztosítani képes hálózatokba történő beruházások esetében a következő kumulatív különös kritériumok alkalmazandók: — a projekt célja az (EU) …/… rendelet (CEF2 rendelet) 8. cikke (3) bekezdésének a) pontjában meghatározott olyan társadalmi-gazdasági fókuszpontok összekapcsolása, amelyek az oktatás, a szociális szolgáltatások, többek között az egészségügy, a közigazgatás, a közlekedés, a postai szolgáltatások és a kultúra területén a Szerződés 106. cikkének (2) bekezdésében említettek szerint és a 2012/21/EU bizottsági határozattal vagy az említett határozat helyébe lépő későbbi jogi aktusokkal összhangban általános gazdasági érdekű szolgáltatások működtetésével megbízott köz- vagy magánvállalkozások, — a projekt olyan azonosított piaci hiányosságon alapul, amelyet a rendelkezésre álló megfelelő feltérképezéssel vagy – ha az nem áll rendelkezésre – nyilvános konzultáció során ellenőriztek, — a támogatható társadalmi-gazdasági fókuszpontok csak akkor csatlakoztathatók a projektinfrastruktúrához, ha nem rendelkeznek hozzáféréssel már létező vagy a következő három évben, illetve a tervezett támogatott beavatkozással azonos határidőn belül hitelt érdemlően tervezett olyan infrastruktúrához, amely képes legalább 200 Mbps szimmetrikus letöltési és feltöltési sebességet vagy legalább 500 Mbps letöltési sebességet biztosítani, — a projekt minőségi változást bizonyít, amennyiben a támogatott beavatkozás eredményeként i. jelentős új beruházást hajtanak végre a széles sávú hálózatban, és ii. a támogatott infrastruktúra jelentős új képességeket vezet be a piacon a széles sávú szolgáltatások elérhetősége és kapacitása, sebessége és versenye tekintetében a már létező vagy a következő három évben, illetve a tervezett támogatott beavatkozással azonos határidőn belül hitelt érdemlően tervezett infrastruktúrához képest. Ahhoz, hogy egy projekt jelentős új beruházásnak minősüljön, ezeknek a beruházásoknak meg kell haladniuk a pusztán a hálózat aktív elemeinek korszerűsítéséhez kapcsolódó marginális beruházásokat. Ami a piacon a széles sávú szolgáltatások elérhetősége és kapacitása, sebessége és versenye tekintetében bevezetett jelentős új képességek bizonyítását illeti, a támogatott infrastruktúra i. a meglévő és/vagy tervezett infrastruktúrához képest legalább kétszeres letöltési és feltöltési sebességet biztosít, és ii. legalább 1 Gbps szimmetrikus letöltési és feltöltési sebességet képes biztosítani, — nem nyújtható támogatás olyan projekteknek, amelyek olyan területeket foglalnak magukban, ahol két NGA-/NGN-hálózat van jelen, vagy a következő három évben, illetve a tervezett támogatott beavatkozással azonos határidőn belül hitelt érdemlően ilyet terveznek, vagy olyan területeket foglalnak magukban, ahol legalább egy, legalább 1 Gbps szimmetrikus letöltési és feltöltési sebességet biztosítani képes nagyon nagy kapacitású hálózat van jelen, vagy a következő három évben, illetve a tervezett támogatott beavatkozással azonos határidőn belül hitelt érdemlően ilyet terveznek; ii. az 5G folyosók fő közlekedési útvonalak mentén történő kialakítására irányuló, határon átnyúló beruházásokra a következő kumulatív különös kritériumok alkalmazandók: — a projekt határon átnyúló, hiánytalan lefedést biztosít valamely 5G folyosón a fő közlekedési útvonalak mentén, beleértve a közutakat, a vasutat és a belvízi utakat, az (EU) …/… rendeletben (CEF2 rendelet) meghatározottak szerint, — a projekt az (EU) …/… rendeletben (CEF2 rendelet) meghatározott, olyan határon átnyúló szakaszból áll, amely i. legalább két tagállamot érint azáltal, hogy átlépi két vagy több tagállam között a határt, vagy ii. átlépi legalább egy tagállam és az Európai Gazdasági Térség valamely országa közötti határt, — a projekt a széles sávú hálózatba történő olyan jelentős új beruházást biztosít, amely meghaladja a pusztán a hálózat aktív elemeinek korszerűsítéséhez kapcsolódó marginális beruházásokat, — a projekt csak akkor támogatja új passzív infrastruktúra kiépítését, ha a meglévő passzív infrastruktúra nem használható fel újra; iii. az alábbiakban meghatározottak szerint egyes számítástechnikai berendezéseket, szuper-számítástechnikai berendezéseket és adatinfrastruktúrát összekapcsoló, határon átnyúló terabit gerincprojektekre a következő kumulatív különös kritériumok alkalmazandók: — a projekt legalább két olyan számítástechnikai berendezésnek, szuper-számítástechnikai berendezésnek vagy adatinfrastruktúrának a korlátozás nélküli, végponttól végpontig tartó, legalább 1 Tbps konnektivitású – akár közvetlen összeköttetés, akár a páneurópai gerinchálózathoz való csatlakozáshoz szükséges elemek kiépítése révén történő – összeköttetését támogatja, amelyek i. részt vesznek az (EU) 2018/1488 tanácsi rendelet (a Tanács (EU) 2018/1488 rendelete [2018. szeptember 28.] az európai nagy teljesítményű számítástechnika közös vállalkozás létrehozásáról, ST/10594/2018/INIT, HL L 252., 2018.10.8., 1. o.) alapján létrehozott európai nagyteljesítményű számítástechnika közös vállalkozásban, valamint az (EU) …/… rendelet (az Európai horizont keretprogramról szóló rendelet) és az európai kutatási infrastruktúráért felelős konzorcium (ERIC) közösségi jogi keretéről szóló, 2009. június 25-i 723/2009/EK tanácsi rendelet (HL L 206., 2009.8.8., 1. o.) értelmében meghatározott kutatási infrastruktúrákban, zászlóshajó kutatási projektekben és missziókban, és ii. amelyek legalább két uniós tagállamban, vagy egy uniós tagállamban és egy, az Európai Kutatási Térségben tagsággal rendelkező államban találhatók, — a projekt a széles sávú hálózatba történő olyan jelentős új beruházást biztosít, amely meghaladja a marginális – például egyszerű szoftverfrissítéssel vagy engedélyezéssel kapcsolatos – beruházásokat, — a projektet kapacitás és/vagy berendezés közbeszerzés útján történő beszerzésével valósítják meg, — a projekt csak akkor támogatja új passzív infrastruktúra kiépítését, ha a meglévő passzív infrastruktúra nem használható fel újra; iv. a felhőalapú infrastruktúrákat összekapcsoló, határon átnyúló gerinchálózati projektekre a következő kumulatív különös kritériumok alkalmazandók: — a projekt az (EU) …/… rendelet (CEF2 rendelet) 8. cikke (3) bekezdésének a) pontjában meghatározott olyan társadalmi-gazdasági fókuszpontok felhőalapú infrastruktúráit kapcsolja össze, amelyek az oktatás, a szociális szolgáltatások, többek között az egészségügy, a közigazgatás, a közlekedés, a postai szolgáltatások és a kultúra területén a Szerződés 106. cikkének (2) bekezdésében említettek szerint és a 2012/21/EU bizottsági határozattal (*9) vagy az említett határozat helyébe lépő későbbi jogi aktusokkal összhangban általános gazdasági érdekű szolgáltatások működtetésével megbízott köz- vagy magánvállalkozások, — a projekt olyan új, határon átnyúló gerinchálózatok kiépítéséből vagy meglévő hálózatok jelentős korszerűsítéséből áll, amelyek i. legalább két tagállamot érintenek azáltal, hogy átlépik két vagy több tagállam között a határt, vagy ii. átlépik legalább egy tagállam és az Európai Gazdasági Térség valamely országa közötti határt, — a projekt a többitől eltérő tagállamban működő, támogatható társadalmi-gazdasági fókuszpontok közül legalább három jogalanyra kiterjed, — a projekt a széles sávú hálózatba történő jelentős új beruházást biztosít, amely meghaladja a marginális – például egyszerű szoftverfrissítéssel vagy engedélyezéssel kapcsolatos – beruházásokat; a projektnek képesnek kell lennie legalább a 10 Gbps szimmetrikus letöltési és feltöltési sebesség többszörösének biztosítására, — a projekt csak akkor támogatja új passzív infrastruktúra kiépítését, ha a meglévő passzív infrastruktúra nem használható fel újra; v. a határon átnyúló, tenger alatti kábelekbe történő beruházásokra következő kumulatív különös kritériumok alkalmazandók: — a projekt az (EU) …/… rendeletben (CEF2 rendelet) meghatározott, olyan határon átnyúló szakaszból áll, amely i. legalább két tagállamot érint azáltal, hogy átlépi két vagy több tagállam között a határt, vagy ii. átlépi legalább egy tagállam és az Európai Gazdasági Térség valamely országa közötti határt. Másik lehetőségként a támogatott infrastruktúra kizárólag nagykereskedelmi hálózat, és akár egyetlen tagállamon belül is javítja az európai legkülső régiók vagy tengerentúli területek konnektivitását, — nem nyújtható támogatás két meglévő vagy tervezett gerincinfrastruktúra által már kiszolgált útvonalakon megvalósuló projektekhez, — a projekt a széles sávú hálózatba történő jelentős új beruházást biztosít azáltal, hogy új tenger alatti kábelt vagy meglévő tenger alatti kábelhez való csatlakozást vezet be, kezeli a redundanciával kapcsolatos problémákat, és meghaladja a marginális beruházásokat; a projektnek képesnek kell lennie legalább 1 Gbps szimmetrikus letöltési és feltöltési sebesség biztosítására, — a projekt csak akkor támogatja új passzív infrastruktúra kiépítését, ha a meglévő passzív infrastruktúra nem használható fel újra; (3) Az energiatermelésre és energetikai infrastruktúrára irányuló támogatás megfelel a következő követelményeknek: a) támogatás kizárólag az olyan gáz- és villamosenergia-infrastruktúrára irányuló beruházásokra nyújtható, amely a belső energiapiaci jogszabályokkal összhangban a harmadik fél hozzáférésére, a díjakra és az átengedésre vonatkozó szabályozás hatálya alá tartozik, a következő projektkategóriák tekintetében: i. az energiatárolás tekintetében kizárólag a 347/2013/EU európai parlamenti és tanácsi rendelet (*9) VII. mellékletében szereplő közös érdekű projektek uniós listáján szereplő projektek; ii. a tárolástól eltérő energetikaiinfrastruktúra-projektek tekintetében: — intelligens energiahálózatok, — olyan projektek, amelyek megfelelnek a 347/2013/EU rendelet 4. cikke (1) bekezdésének c) pontjában meghatározott kritériumok bármelyikének, — a 347/2013/EU európai parlamenti és tanácsi rendelet VII. mellékletében szereplő közös érdekű projektek uniós listáján szereplő projektek, — támogatott területeken végrehajtott projektek; b) a megújuló energiaforrásokból történő energiatermelésre irányuló beruházási támogatás megfelel a következő követelményeknek: i. támogatás kizárólag versenyképes, átlátható, megkülönböztetésmentes és feltétel nélküli alapon kiválasztott új létesítmények számára nyújtható; ii. nem nyújtható támogatás olyan vízi erőművekhez, amelyek nem felelnek meg a 2000/60/EK irányelvben (*10) meghatározott feltételeknek; iii. bioüzemanyagot előállító létesítmények esetében támogatás csak az élelmiszer-alapú bioüzemanyagtól eltérő fenntartható bioüzemanyagot előállító létesítmények számára nyújtható; c) az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg az e bekezdés a) pontjában említett projektenként a 150 millió EUR-t; az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg az e bekezdés b) pontjában említett projektenként a 75 millió EUR-t. (4) A szociális, oktatási, kulturális és természetiörökség-infrastruktúrára és tevékenységekre irányuló támogatás megfelel a következő követelményeknek: a) az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg a következő összegeket: i. szociális szolgáltatások nyújtására, oktatásra vagy az 53. cikk (2) bekezdésében meghatározott kulturális célokra és tevékenységekre – köztük természeti örökségre – használt infrastruktúrára irányuló beruházások tekintetében projektenként 100 millió EUR; ii. a szociális szolgáltatásokhoz és a kultúrához kapcsolódó tevékenységek nyújtása tekintetében 30 millió EUR; iii. oktatás és képzés tekintetében 5 millió EUR; b) nem nyújtható támogatás olyan képzéshez, amelynek célja a kötelező nemzeti képzési előírásoknak való megfelelés. (5) A közlekedésre és a közlekedési infrastruktúrára irányuló támogatás megfelel a következő követelményeknek: a) a kikötők kivételével infrastruktúrára irányuló támogatás kizárólag a következő projektekre nyújtható: i. az 1315/2013/EU rendelet 3. cikkének a) pontjában meghatározott közös érdekű projektek, a kikötői vagy repülőtéri infrastruktúrát érintő projektek kivételével; ii. a transzeurópai közlekedési hálózat városi csomópontjaihoz való összeköttetések; iii. kizárólag az 1370/2007/EK rendelet (*11) szerinti közszolgáltatási szerződés hatálya alá nem tartozó vasúti közlekedési szolgáltatások nyújtására szolgáló vasúti jármű, feltéve, hogy a kedvezményezett új belépő; iv. városi közlekedés: v. alternatívtüzelőanyag-infrastruktúra vagy nulla/alacsony kibocsátású mobilitási infrastruktúra; b) a kikötői infrastrukturális projektekre irányuló támogatás megfelel a következő követelményeknek: i. támogatás kizárólag az érdekelt felhasználók számára piaci feltételek mellett, egyenlő és megkülönböztetésmentes alapon elérhetővé tett hozzáférési infrastruktúrákra és kikötői infrastruktúrákra irányuló beruházásokra nyújtható; ii. a támogatott kikötői infrastruktúra megépítésének, korszerűsítésének, működtetésének vagy bérbeadásának koncesszióba adását vagy egyéb módon harmadik félre bízását versenyképes, átlátható, megkülönböztetésmentes és feltétel nélküli módon kell végezni; iii. nem nyújtható támogatás kikötői felépítményre irányuló beruházásokra. c) az InvestEU Alap támogatása keretében bármely végső kedvezményezettnek e bekezdés a) vagy b) pontja szerint nyújtott teljes finanszírozás névértéke nem haladhatja meg projektenként a 150 millió EUR-t. (6) Az egyéb infrastruktúrákra irányuló támogatás megfelel a következő követelményeknek: a) támogatás kizárólag a következő projektekre nyújtható: i. lakossági vízellátási és szennyvíz-infrastruktúrába történő beruházás; ii. hulladékok újrafeldolgozására, valamint újrahasználatára való előkészítésre irányuló beruházás az e rendelet 47. cikkének (1)–(6) bekezdésével összhangban, amennyiben célja egyéb vállalkozások által termelt hulladék kezelése; iii. kutatási infrastruktúrába történő beruházás; iv. innovációsklaszter-létesítmények létrehozásába vagy korszerűsítésébe történő beruházás; b) az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg projektenként a 100 millió EUR-t. (7) A környezetvédelemre – beleértve az éghajlatvédelmet – irányuló támogatás megfelel a következő követelményeknek: a) támogatás kizárólag a következő projektekre nyújtható: i. olyan beruházások, amelyek lehetővé teszik a vállalkozások számára a fizikai környezetben vagy természeti erőforrásokban valamely kedvezményezett saját tevékenységei által okozott károk (beleértve az éghajlatváltozást is) felszámolását vagy megakadályozását, amennyiben a beruházás meghaladja a környezetvédelemre vonatkozó uniós szabványokat, illetve alkalmazandó uniós szabványok hiányában emeli az éghajlat- vagy környezetvédelem szintjét, vagy a jövőbeni uniós szabványokhoz történő idő előtti alkalmazkodásnak minősül; ii. valamely vállalkozás energiahatékonyságát javító intézkedések, amennyiben az energiahatékonyság javítását nem annak biztosítása érdekében hajtják végre, hogy a vállalkozás már elfogadott uniós szabványoknak feleljen meg, még akkor sem, ha azok még nem léptek hatályba; iii. szennyezett terület szennyeződésmentesítése, amennyiben a 45. cikk (3) bekezdésében említett „a szennyező fizet” elvvel összhangban nem azonosítottak olyan jogi vagy természetes személyt, aki az alkalmazandó jog alapján felelős a környezeti károkért; iv. környezeti tanulmányok; v. a biológiai sokféleség és az ökoszisztéma erősítése és helyreállítása, amennyiben az említett tevékenység hozzájárul a biológiai sokféleség megóvásához, védelméhez vagy helyreállításához, az ökoszisztémák jó állapotának eléréséhez, vagy a már jó állapotban lévő ökoszisztémák védelméhez; b) amennyiben a támogatási intézkedés lakóépületek és szociális szolgáltatások nyújtására szolgáló épületek energiahatékonyságát javító intézkedésekhez kapcsolódik, olyan intézkedésekre is nyújtható, amelyek egyidejűleg javítják a lakóépület energiahatékonyságát, és az energiahatékonysági támogatási intézkedés által érintett lakóépületet integrálják a helyszínen megújuló energiát előállító létesítményekkel, a következő feltételek mellett: i. az integrált helyszíni megújulóenergia-termelő létesítmény villamosenergia- és/vagy hőtermeléshez kapcsolódik; tárolóberendezéssel kombinálható; ii. a helyszíni megújulóenergia-termelő létesítmény kibocsátása nem haladhatja meg 20 %-nál nagyobb mértékben az épület lakóinak teljes aggregált fogyasztási igényét; iii. a megújulóenergia-termelő létesítmény kiépített kapacitása nem haladhatja meg az 500 kW-ot; iv. a támogatás végső kedvezményezettje lehet az épület tulajdonosa vagy valamely bérlő; c) az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg az e bekezdés a) és b) pontjában említett projektenként az 50 millió EUR-t; d) az épületek energiahatékonyságát javító intézkedésekhez nyújtott támogatás az energiahatékonyság-alapú szerződések elősegítéséhez is kapcsolódhat, a következő feltételek mellett: i. az InvestEU Alap támogatása keretében a végső kedvezményezettenként nyújtott teljes finanszírozás névértéke nem haladja meg projektenként a [30] millió EUR-t: ii. a támogatás kölcsön vagy garancia formájában valósul meg; iii. a támogatást kkv-knak vagy kis méretű közepes tőkeértékű vállalatoknak nyújtják; iv. a támogatást kizárólag az energiahatékonyságról szóló 2012/27/EU irányelv (*12) 2. cikkének 27. pontja szerinti energiahatékonyság-alapú szerződésekre nyújtják. (8) A kutatásra, fejlesztésre, innovációra és digitális transzformációra irányuló támogatás megfelel a következő követelményeknek: a) támogatás a következőkre nyújtható: i. alapkutatás; ii. alkalmazott kutatás; iii. kísérleti fejlesztés; iv. eljárási vagy szervezési innováció kkv-k esetében; v. innovációs tanácsadó szolgáltatások és innovációs támogató szolgáltatások kkv-k esetében; vi. digitális transzformáció kkv-k esetében; b) az e bekezdés a) pontjának i., ii. és iii. alpontja alá tartozó projektek esetében az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg projektenként a 75 millió EUR-t. Az e bekezdés a) pontjának iv., v. és vi. alpontja alá tartozó projektek esetében az InvestEU Alap támogatása keretében bármely végső kedvezményezettnek nyújtott teljes finanszírozás névértéke nem haladhatja meg projektenként a [30] millió EUR-t. (9) A kkv-k vagy a kis méretű közepes tőkeértékű vállalatok és a közepes tőkeértékű innovatív vállalatok továbbá – az e cikk (2)–(8) bekezdésében előírt összeegyeztethetőségi okok mellett – azzal a feltétellel részesülhetnek az InvestEU Alap által támogatott finanszírozásban, hogy: a) az InvestEU Alap támogatása keretében a végső kedvezményezettenként nyújtott teljes finanszírozás névértéke nem haladja meg projektenként a 15 millió EUR-t és azt a következőknek nyújtják: i. mikrovállalkozások; ii. olyan kkv-k, amelyek még nem működnek semmilyen piacon, vagy az első kereskedelmi értékesítéstől számítva kevesebb mint 7 éve működnek bármely piacon; iii. új termék- vagy földrajzi piacra belépő kkv-k; ez esetben az új termék- vagy földrajzi piacra való belépésre irányuló induló beruházásnak meg kell haladnia az előző 5 évben elért átlagos éves árbevétel 50 %-át; iv. innovatív vállalkozások; v. kkv-k vagy kis méretű közepes tőkeértékű vállalatok, amelyek fő tevékenysége támogatott területeken található, feltéve, hogy a finanszírozást nem a 2. cikk 61a. pontjában meghatározott tevékenységáthelyezésre használják; vagy b) az InvestEU Alap támogatása keretében a végső kedvezményezettenként nyújtott teljes finanszírozás névértéke nem haladja meg projektenként a 2 millió EUR-t. 56f. cikk Az InvestEU Alap által támogatott, üzleti alapon kínált pénzügyi termékekben foglalt támogatásra vonatkozó feltételek (1) A végső kedvezményezetteknek nyújtott finanszírozást üzleti alapon működő pénzügyi közvetítők nyújtják, amelyeket nyílt, átlátható és megkülönböztetésmentes módon, objektív kritériumok alapján kell kiválasztani. (2) A végső kedvezményezettnek finanszírozást nyújtó, üzleti alapon működő pénzügyi közvetítő minden egyes finanszírozási ügylet tekintetében a kockázati kitettség legalább 20 %-át megtartja. (3) Az üzleti alapon működő pénzügyi közvetítő által az egyes végső kedvezményezetteknek nyújtott teljes finanszírozás névértéke nem haladhatja meg a 7,5 millió EUR-t. (*9) Az Európai Parlament és a Tanács 347/2013/EU rendelete (2013. április 17.) a transzeurópai energiaipari infrastruktúrára vonatkozó iránymutatásokról és az 1364/2006/EK határozat hatályon kívül helyezéséről, valamint a 713/2009/EK, a 714/2009/EK és a 715/2009/EK rendelet módosításáról (HL L 115., 2013.4.25., 39. o.)." (*9) Az Európai Parlament és a Tanács 347/2013/EU rendelete (2013. április 17.) a transzeurópai energiaipari infrastruktúrára vonatkozó iránymutatásokról és az 1364/2006/EK határozat hatályon kívül helyezéséről, valamint a 713/2009/EK, a 714/2009/EK és a 715/2009/EK rendelet módosításáról (HL L 115., 2013.4.25., 39. o.)." (*10) Az Európai Parlament és a Tanács 2000/60/EK irányelve a vízpolitika terén a közösségi fellépés kereteinek meghatározásáról (HL L […]., […], […]. o.)." (*11) Az Európai Parlament és a Tanács 1370/2007/EK rendelete (2007. október 23.) a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről (HL L 315., 2007.12.3., 1. o.)." (*12) Az Európai Parlament és a Tanács 2012/27/EU irányelve (2012. október 25.) az energiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK és a 2006/32/EK irányelv hatályon kívül helyezéséről (HL L 315., 2012.11.14., 1. o.).”"